cyanic-selkie/wikianc huggingface dataset:
Fyrstbiskop
Før Napoleonskrigene (dvs. rundt 1792) fantes det ennå fem fyrsterkebispedømmer og 24 fyrstbispedømmer (se listen). Fire av disse ble annektert av franske tropper mellom 1794 og 1799 (Bisanz, Chur, Lüttich, Sitten). Resten ble, med unntak av Regensburg, sekularisert gjennom Reichsdeputationshauptschluss i 1803.
Svein Holden
Svein Holden (født 23. august 1973 i Fredrikstad) er en norsk jurist, kjent som statsadvokat og aktor i flere store rettssaker i Norge.
Holden er cand.jur. fra Universitetet i Oslo 1999. Han har arbeidet et år i Justisdepartementet. I perioden 2001–2005 jobbet han ved Oslo politidistrikt. Fra 2006 til 2013 var han statsadvokat ved Oslo statsadvokatembeter.
Liste over kriger Costa Rica har deltatt i
Denne listen er laget for å vise hvilke kriger Costa Rica har vært delaktig i.
George Wallace
George Corley Wallace jr. (1919–1998) var en amerikansk demokratisk politiker. Han var guvernør i Alabama 1963–1967, 1971–1979 og 1983–1987. Han er blant de lengst sittende guvernørene i USAs historie. Han beholdt i virkeligheten makten enda et par år, fordi han fikk valgt sin kone Lurleen Wallace til guvernør.
Wallace var en populistisk og antiføderalistisk politiker, kjent for sine folkelige og konfronterende uttrykksmåter. Som guvernør stod han for en ekspansiv finanspolitikk i New Deal-tradisjonen. Han sørget for å bygge ut blant annet skolevesenet. I 1960-årene stilte Wallace seg i spissen for sørstatenes raseadskillelse og motstand mot borgerrettsbevegelsen. Fordi han påvirket samtidige politikere og den konservative bevegelsen i USA, har Wallace blitt kalt «den mest innflytelsesrike taperen» i amerikansk politikk på 1900-tallet.
Han stilte som første gang som presidentkandidat i Det demokratiske partis primærvalg i 1964. Ved presidentvalget i 1968 stilte han som presidentkandidat for sitt eget parti. Trolig var hensikten å komme i en vippeposisjon; å blokkere for et flertall for enten Hubert Humphrey eller Richard Nixon i valgmannskollegiet, så han kunne bestemme utfallet og kreve innrømmelser. Wallace fikk 9,9 millioner stemmer og 46 valgmannsstemmer. Nixon vant flertall alene, men Wallace ville ha kommet på vippen om han hadde vunnet i Nord-Carolina og Tennessee.
Under demokratenes primærvalgkamp i Maryland i 1972 ble Wallace skutt av en psykisk syk mann. Skadene gjorde ham avhengig av rullestol og smertelindring resten av livet. Han stilte på nytt i demokratenes primærvalgkamp i 1976, men mange stilte spørsmål ved hans helse. Han oppfordret sine velgere til å støtte Jimmy Carter. I slutten av 1970-årene opplevde Wallace en religiøs oppvåkning, og han forsaket sitt tidligere syn på raseadskillelse. I sin siste periode som guvernør oppnevnte han mange svarte til offentlige stillinger.
Familie og oppvekst
George Wallace ble født på landsbygda i det sørøstlige Alabama, i landsbyen Clio i Barbour County. Foreldrene var George Corley Wallace sr. og Mozell Smith. Han var den fjerde generasjonen med navnet George Wallace, så som barn ble han kalt «George C.». I likhet med en stor del av den hvite befolkningen i Alabama var han av overveiende engelsk og skotsk-irsk (nordirsk) avstamning. Hele Wallace-familien var metodister.
Farfaren, «Doc Wallace», var landsbyens eneste lege og drev et lite apotek. Barnebarna hadde fikk kjærlig forhold til Doc Wallace og hans annen hustru. George C. fulgte ofte farfaren på pasientbesøk.
Moren Mozell kom fra en middelklassefamilie i Florida, men mistet faren tidlig og måtte tas hånd om av slektninger. Hun havnet etter hvert på et kristent barnehjem i Mobile i Alabama. Hun gikk college, men tok aldri eksamen. Hun giftet seg med den jevngamle George Wallace sr., som avsluttet college og begynte som bonde da prisene var høye under den første verdenskrig. Mozell kom til å oppmuntre sønnen til å søke politisk innflytelse.
George C. vokste opp med tre yngre søsken på en fattigslig gård, uten innlagt vann eller elektrisitet. Faren drev med storfe og villsvin og dyrket mais, bomull og peanøtter sammen med tre svarte leilendinger. Faren slet med sviktende helse, alkoholmisbruk, raseriutbrudd og tilbakevendende hodepine som følge av en hodeskade fra en slåsskamp. Den store depresjonen rammet gårdsdriften hardt.
I 1930 arvet faren en større pengesum og bygde et nytt hus. I forhold til resten av landet levde familien fremdeles i fattigdom, men i sitt nærområde ble de mer velstående enn de fleste.
Utdannelse og militærtjeneste
Mens han var elev ved Barbour County High School, vant han et mesterskap i amatørboksing på delstatsnivå. Han spilte også på skolens amerikanske fotballag frem til han ble uteksaminert året etter. Wallace skulle senere få tilnavnet fighting little judge, «den slossende, lille dommeren», som hentydet til hans kroppshøyde og fortid som bokser.
Verdensmesterskapet i terrengsyklingsmaraton
Verdensmesterskapet i terrengsyklingsmaraton er verdensmesterskapet for maraton-grenen i terrengsykling, og ble opprettet av det internasjonale sykkelforbundet (UCI) i 2003. Rittet er blitt avholdt årlig i singelklasser for menn og kvinner. Rittet i 2003 ble organisert parallelt med VM i mountainbike og biketrial, men siden er det organisert som en selvstendig konkurranse.
George Wallace
Utdannelse og militærtjeneste
Umiddelbart etter studiene ble han opptatt som kadett i United States Army Air Forces. Han bestod ikke flyverutdannelsen, men som stabssersjant deltok han i kampoppdrag med Boeing B-29 Superfortress over Japan i 1945. Wallace tjenestegjorde i den 10. bombekommando under general Curtis LeMay, som senere skulle bli hans visepresidentkandidat i 1968. Wallace døde nesten av hjernehinnebetennelse i tjeneste, men en rask antibiotikakur reddet livet hans. Som følge av sykdommen fikk han delvis hørselstap og permanent nerveskade, og ble dimittert før tiden med en uførepensjon. Senere samme år ble han oppnevnt til staben til justisministeren i Alabama.
Guvernør
Wallace var kjent i Alabama både som en liberal politiker og liberal dommer. Han stilte til valg som guvernør i 1958, men tapte mot en mer konservativ kandidat. Wallace fikk i dette valget støtte fra den svarte borgerrettighetsorganisasjonen NAACP (National Association for the Advancement of Colored People). Wallace erkjente at han tapte valget på grunn av rasespørsmålet, og lovet sine medarbeidere at han ikke skulle bli «out-niggered again». Fra da av regnes Wallace som en raseskillepolitiker.
I 1962 vant Wallace guvernørvalget gjennom bevisst utnyttelse av rasespørsmålet. I innsettelsestalen i januar 1963 sa han:
Ettersom loven i Alabama hindret ham i å ta gjenvalg som guvernør, lot han istedenfor sin kone Lurleen Wallace stille som kandidat. Lurleen Wallace vant valget som de facto gjeninnsatte George Wallace som guvernør. Lurleen Wallace døde i av kreft i mai 1968, og viseguvernør Albert Brewer rykket opp i guvernørstillingen.
Wallace stilte på nytt til guvernørvalget mot sittende guvernør Brewer (som kunne stille til gjenvalg ettersom loven var blitt endret). Det demokratiske primærvalget mellom Brewer og Wallace er blitt karakterisert som den mest negative valgkamp noensinne i USA. Wallace ble gjenvalgt som guvernør i 1976, og senere valgt for sin siste fireårsperiode som guvernør i 1982.
Presidentkandidat
Da Wallace stilte som presidentkandidat i 1964 fanget han opp blant hvite velgere 1960-tallets frykt og uro over endringene i samfunnet. I 1968 stilte han som kandidat for American Independent Party og bidro til å splitte demokratiske velgere. Richard Nixons knappe valgseier seier over Hubert Humphrey kan delvis tilskrives splittingen av de demokratiske velgerne. Wallace er den siste presidentkandidat fra et tredjeparti som har vunnet valgmenn til valgmannskollegiet.
Da Wallace stilte til valg i 1972 ble han skutt ned av Arthur Bremer. Tre andre personer ble også truffet. Wallace overlevde, men ble lam og måtte sitte i rullestol resten av livet. Ifølge Bremer selv skjøt han Wallace for å oppnå berømmelse. Bremer ble dømt til 53 års fengsel, men ble løslatt på prøve den 9. november 2007.
Wallace stilte også som presidentkandidat i 1976 og kom på andreplass etter Jimmy Carter i det demokratiske presidentvalget i Florida. Men det var ingen mulighet for en mann i rullestol til å bli valgt til president i USA en gang til, selv om Franklin D. Roosevelt klarte nettopp det i 1932. Wallace ga senere i valgkampen sin støtte til Carter.
Litteratur
Bøker
Vitenskapelige artikler Avisartikler og nettsider
Kalvøyrevet bru
Kalvøyrevet bru er ei spennbetongbru i Herøy kommune i Nordland. Brua er 298 meter lang og har et hovedspenn på 95 meter. Den er en del av fylkesvei 7284, som knytter øyene Indre Øksningan og Ytre Øksningan sammen med resten av Herøy kommune.
Anastasio Bustamante
Anastasio Bustamante (født 27. juli 1780, død 6. februar 1853) var president i Mexico i 3 perioder i 1830-årene. Han kom først til makten etter et statskupp mot Vicente Guerrero.
Bustamante ble født i Jiquilpan de Juárez. Hans far arbeidet med å frakte sne fra Colimavulkanen til Guadalajara. Etter endt utdannelse ved presteseminaret i Guadalajara dro Bustamante til Mexico by for å studere medisin. Da han var ferdig utdannet, dro han til San Luis Potosí hvor han ble direktør ved San Juan de Dios Hospital. I 1808 ble han med i hæren som kavalerist under Félix María Callejas kommando. Under uavhengighetskrigen fikk han oberstgrad.
Under Peroteplanen, ble Bustamente visepresident under Vicente Guerrero i desember 1828. Han tok over som president den 1. januar 1830 i en form for statskupp.
31. serierunde i Premier League 2006/07
31. serierunde i Premier League 2006/07 begynte 31. mars klokka 13:45 med Liverpool FC hjemme på Anfield mot Arsenal. Runden ble avslutta 2. april med Aston Villa hjemme mot Everton klokka 21:00.
Nils Tveit
Nils Tveit (født 8. januar 1876 i Os i Hordaland, død 13. juli 1949) var en norsk gårdbruker og politiker (V). Han var Os' ordfører fra 1916 til 1945 og stortingsrepresentant for Hordaland fra 1945 til 1949.
Tveit var utdannet fra Nordhordland amtsskule 1890–1891. Han arbeidet en periode som rosemaler, før han senere ble likningssekretær, tilsynsmann for Rikstrygdeverket og bankrevisor. Tveit overtok farsgården i 1911 og drev den frem til sin død. I perioden 1940–1947 var han fylkesforsyningssjef for Hordaland.
Tveit var ordfører fra 1916 til 1945, og satt også i fylkestinget fra 1928 til 1940. Han var formann i fylkestinget 1931–1934 og varaformann i tre perioder. Han satt på Stortinget i én periode fra 1945 til han gikk bort like før periodens slutt i 1949. I samme periode satt Tveit også i Venstres landsstyre.
Tveit mottok Kongens fortjenstmedalje i gull i 1936. Han var også aktiv i Det frivillige skyttervesen i en årrekke, og hadde tillitsverv både på lokalt, regionalt og nasjonalt plan. Tveit fikk Norges skytterstyres fortjenestemedalje i gull i 1925.
Dazed and Confused (film)
Filmen inneholdt mye populær musikk fra 1970-tallet.
Handling
Det er 28. mai 1976, siste skoledag ved Lee High School i Austin, Texas. De nye seniorene forbereder seg til å trakassere neste semesters ferskinger. Samtidig forberedes det til fest hos en av elevene, men disse planene blir spolert da gutten som skal levere alt ølet ankommer for tidlig.
Handlingen utspiller seg i løpet av ett døgn.
Om filmen
Filmen ble meget godt mottatt av anmelderne, noe som gjenspeiles i at den har fått så mye som 98% på Rotten Tomatoes. Den amerikanske filmkritikeren Roger Ebert gav den tre av fire stjerner.
Filmen ble ingen publikumssuksess i USA og innbrakte kun $8 millioner på amerikanske kinoer. Den havnet dermed på en 121.-plass over de mest innbringende filmene i USA i 1993.
Filmens tittel henspiller på Led Zeppelin-låten med samme navn. Filmskaperne ønsket å bruke låten i filmen, men fikk ikke tillatelse av Robert Plant.
Filmen ble ikke satt opp på norske kinoer.
Eubie Blake
James Hubert «Eubie» Blake (født 7. februar 1887 i Baltimore, død 12. februar 1983 i Brooklyn) var en amerikansk jazzmusiker (piano) kjent som pioner innen stride piano og som norgesvenn.
Hans spilte orgel som 6-åring (1893), debuterte profesjonelt i Pennsylvania (1901), flyttet til New York (1906) der han fikk trykt sin første komposisjon Chevy chase (1914). Med Noble Sissle spilte han i band og skrev låter, den første It's all your fault (1916) og, etter krigsperioden, Broadway-musikalen Shuffle along (1921) for bl.a. Josephine Baker, Paul Robeson og Adelaide Hall. Derpå kom en kortvarig Elise, In Bamville (omdøpt The chocolate dandies, 1924), samt en Europaturne (1925) hvorfra Sissle valgte å bli boende; de ga senere ut den Grammy-nominerte 86 years of Eubie (1968).
Blake skrev ellers jazzklassikerne Charleston rag (opprinnelig kalt Sounds of Africa i 1905, utgitt 1919), Memories of you fra musikalen Blackbirds (1932), Love will find a way og I'm just wild about Harry. Musikalen Eubie! ble fremført på Broadway (1978), og Blake mottok Presidentens frihetsmedalje (1982). Han var æresdoktor ved Rutgers University (1974), University of Maryland (1978), Dartmouth College (1979), Morgan State University (1979), Howard University (1982). Etter hans bortgang ble han avbildet på et frimerke (1995) og fikk sitt navn tilegnet James Hubert Blake High School i hjemstaten (1998).
Blake hevdet at han ble over 100 år (selv om han ble bare 96), og hadde flere slagferdige sitat som han har blitt kjent for. Et av disse var «If I'd known I was going to live this long, I'd have taken better care of myself.»
Terror of Mechagodzilla
Terror of Mechagodzilla (メカゴジラの逆襲, Mekagojira no Gyakushū) er en japansk film fra 1975 regissert av Ishirô Honda. Dette er den femtende filmen om det klassiske filmmonsteret Godzilla.
Også kjent under den engelske tittelen Monsters from an Unknown Planet.
Handling
Etter hendelsene i Godzilla vs. Mechagodzilla, leter Interpol-agenter, ledet av inspektør Kusaka, etter Mechagodzilla på bunnen av Okinawa-havet. Ved å bruke ubåten Akatsuki håper de å samle informasjon, men ubåten blir plutselig angrepet av en gigantisk dinosaur som heter Titanosaurus. Interpol begynner å etterforske hendelsen videre. Ved hjelp av marinbiolog Akira Ichinose sporer de opp Titanosaurus til en tilbaketrukket, sprø forsker ved navn Shinzô Mafune, som ønsker å ødelegge hele menneskeheten.
De møter igså Mafunes datter, Katsura. Hun forteller at faren hennes er død, og at hun brente alle notatene om den gigantiske dinosauren etter farens anmodning. Men Mafune lever fremdeles. Han får besøk av en venn, Tsuda, som blir med på å bygge en ny Mechagodzilla (som er enda kraftigere enn originalen) i håp om å utslette hele menneskeheten.
Men ting blir mer komplisert når Ichinose blir forelsket i Katsura, og uforvarende gir henne Interpol sin informasjon mot Titanosaurus, den nye Mechagodzilla og romvesenene. Det blir også oppdaget at Katsura faktisk er en kyborg, når hun ble operert etter å ha blitt nesten drept under et av farens eksperimenter når hun var barn. De slipper løs en Titanosaurus, men en Godzilla ankommer for å bekjempe Titanosaurus.
Opsjon
En opsjon er en rett, men ikke en plikt, til på et tidspunkt å kjøpe eller selge verdipapirer (typisk aksjer), varer eller andre ytelser til en på forhånd avtalt pris. Denne fremtidige prisen kan avvike fra verdipapirets eller varens markedsverdi.
En opsjon kan også gå ut på rett til å inngå eller forlenge avtale av et annet innhold, for eksempel brukes begrepet ofte i forbindelse med kontrakter innen fotball, der klubben eller spilleren gis opsjon på å forlenge en kontrakt utover den opprinnelige bindingstid.
Opsjoner er en vanlig form for prestasjonsrettet belønning innen næringslivet, og tilbys vanligvis først og fremst topplederne i større, gjerne børsnoterte aksjeselskaper. Hensikten er at opsjonsordningen skal fungere som motivasjon for vedkommende som tilbys opsjonen. Dersom denne bidrar til en positiv økonomisk utvikling for selskapet, og dermed høyere aksjekurs, vil vedkommende kunne realisere sin opsjon og tjene penger på selskapets verdiøkning.
Opsjoner brukes også i konkurransegrunnlag for private og offentlige anskaffelser. Innbyderen ber da om å få pris på en ytelse som det ikke er sikkert om vil bli bestilt. Vilkårene for å bestille ytelsen, f.eks. innen en tidsfrist, er normalt satt i konkurransegrunnlaget. Prisen på opsjonen kan være en del av konkurransen og inngå i vurderingen av hvilket tilbud eller anbud som skal bli tildelt kontrakten. Prisen skal regnes med i anskaffelsens verdi med hensyn til reglene om nasjonale eller EØS-terskelverdier i offentlige anskaffelser. Opsjoner av denne typen kan være forskjellige fra aksje- og vareopsjoner, fordi opsjonsytelsene her ofte bare er deler av en større anskaffelse og leveransekontrakt.
Også betegnelsen «negativ opsjon» er brukt om ytelser som innbyderen eller kjøperen (byggherren) forbeholder seg rett til å trekke ut av leveransen på nærmere vilkår. Dette er dermed ganske likt en avbestilling.
Kjøpsopsjon
Dersom markedsverdien på det avtalte tidspunkt er høyere enn den avtalte prisen i opsjonen, vil opsjonshaveren kunne kjøpe til den fastsatte, lavere prisen, og dernest videreselge til markedspris, og dermed innkassere en gevinst. Dersom prisen er lavere enn prisen i opsjonen, lar opsjonshaveren normalt være å realisere opsjonen.
Dette er mest aktuelt ved verdipapirer og varer.
Salgsopsjon
Dersom markedsverdien på det avtalte tidspunkt er lavere enn den avtalte prisen i opsjonen, vil opsjonshaveren kunne kjøpe til markedspris og dernest selge til den fastsatte, høyere prisen, og også innkassere en gevinst. Dersom markedsprisen er høyere enn prisen i opsjonen, blir opsjonen ikke realisert.
Dette er mest aktuelt ved verdipapirer og varer.
Covered call
Opsjonstrategi som ved å utstede calls på de aksjene man har, dekker posisjonen sin. Utøves opsjonen møter man kravet om å overlevere de aksjene man allerede har.
Europeisk opsjon
Europeiske opsjoner skiller seg fra andre opsjonstyper ved at de bare kan utøves på forfallsdatoen.
Amerikansk opsjon
En amerikansk opsjon kan utøves på et hvilket som helst tidspunkt frem til forfallsdatoen. Finansielle opsjoner som handles ved de fleste europeiske og amerikanske børser er amerikanske.
Bermudaopsjon
En opsjon som kan utøves på forfall og bare noen bestemte datoer før forfall.
Binær opsjon
En form for opsjonshandel forbundet med høy risiko, ofte gjennom utenlandske selskaper. Flere organ, inkludert Økokrim, advarer mot handel med binære opsjoner.
Alveld
Alveld er en sykdom hos sau som gir leverskade, oppsvulmet ansikt og overfølsomhet for lys. Man har antatt at sykdommen henger sammen med inntak av romeplanten, men sopp eller alger er også en mulighet, kanskje i kombinasjon med rome.
Forekomst
Skriftlige kilder nevner alveld i Norge første gang i 1891, men sykdommen har trolig vert kjent i landet i flere hundre år før dette. Den forekommer også i nordlige Storbritannia og Nord-Irland. Sykdommen forekommer hos lam som har beitet på romeplanten. Den opptrer spesielt hos hvite lam og er sjelden hos voksne dyr. Alveld melder seg etter at lammene har beitet på romeplanten 1-2 uker. I lavt lende med tidlig vår sees det første tilfellene tidlig i mai, mens juli pleier å være den verste måneden. Sykdommen opptrer gjerne i perioder med solgløtt og dis etter en våt og kald periode, såkalt alveld-vær. Det er mer alveld i våte enn i tørre år, og Vestlandet er spesielt utsatt.
Symptom
Urolige lam som gnir hodet mot bakken og har vondt. Det samler seg væske i underhudsvevet på hodet, slik at ørene blir store og henger ned og ansiktet blir oppsvulmet. Dyrene blir lyssky og prøver å unngå sollyset. Kroppstemperatur, puls og pusterate øker. Etter en tid kan væske sive ut og størkne på huden og skorper vil falle av. Det er ikke uvanlig at lammene blir blinde. Slimhinnene kan ha en gulfarge som tyder på gulsott og dermed leverskade. Både svarte og lyse dyr kan få gulsott, såkalt indre alveld. Diaré er vanlig. Lammene blir hemmet i vekst og utvikling og kan stryke med.
Årsak
Allerede før 1920 var det kjent at sykdommen bare oppstod hos lam som beitet på rome. Det finnes flere teorier om årsakssammenhengen, men det er enighet om at sykdommen er kjennetegnet ved leverskader og blokkering av gallegangene i leveren. Uavhengig av årsak, er det dette som forårsaker at fylloerytrin hopes opp i kroppen og går ut i blodet. Fylloerytrin er en rest av klorofyllmolekylene fra sauens føde. Fylloerytrinet hoper seg opp i huden og starter en fotosyntese-reaksjon når sauen blir utsatt for sollys. Dette kalles hepatogen fotosensibilisering, som altså gir symptomene på alveld.
Saponinhypotesen
Når det gjelder leverskaden er årsakssammenhengen mer uklar. Den mest populære hypotesen har vært at steroide saponiner i romeplanten forårsaker en forgiftning. Denne hypotesen har stått sterkt ikke minst fordi man har funnet beslektede saponiner i planter som forårsaker lignende sykdommer i andre land. Man har derfor sett på steroide saponiner som en fellesnemner for levergiftige fotosensibiliseringer. Hypotesen er styrket av at for noen av sykdommene har man analysert stoffene som blokkerer gallegangene. Dette viste seg å vere episarsasapogenin-ß-D-glukuronid og epismilagenin-ß-D-glukuronid som er kjemisk avledet fra saponinene. Dette beviser imidlertid ikke at saponinene i seg selv utløste sykdommen. Ifølge Arne Flåøyen og I. Mysterud m.fl. støtter ikke kontrollerte forsøk og prøver tatt i felten hypotesen om saponinet som hovedårsak. Man finner rett og slett ikke en korrelasjon mellom høye konsentrasjoner av saponiner og utbrudd av alveld.
Kofaktorhypotesen
Forskningen har i de senere år dreid over mot kofaktorhypotesen, der man undersøker om andre faktorer er avgjørende, kanskje i vekselvirkning med saponin. Man har derfor vurdert om andre planter, sopper, bakterier og blågrønnbakterier i sauens beite kunne inneholde medvirkende stoffer. I flere år har man spesielt sett etter bakterier og mikrosopper både på romeplanten, andre planter og på vissen fjorårsvegetasjon. En teori er at det kan ligge til rette for oppblomstring av disse i våte kjølige «alveld-somre».
En slik kofaktorhypotese er at lammene blir forgiftet av sporidesmin, en type mykotoksin produsert av en sopp som infiserer romeplanten. Soppen Cladosporium macrocarpum har vært antydet som en mulig kandidat. Man har også hatt soppen Pithomyces chartarum i kikkerten, fordi det er kjent at sporidesmin fra denne soppen forårsaker sauesykdommen facial eczema, som ligner på alveld. Man har imidlertid per 2008 hverken greid å påvise P. chartarum eller sopper med lignende effekt her i landet.
Systemiske problem
Det er kjent at problemet med alveld øket på 1970- og 1980-tallet og spredde seg til nye områder. Arne Flåøyen framsetter ideer om mer «systemiske» årsaker til spredningen. En mulig årsak er den genetiske endringen i norsk sau de siste tiårene. Sauer ble tradisjonelt brukt til avl i det området det var oppvokst i. Over tid kunne dødeligheten hos lam gi et seleksjonspress som tilpasset den lokale sauerasen til giftstoffet i alveld. I siste halvdel av nittenhundretallet ble det flere ganger importert sau fra England. På slutten av 1960-tallet ble det også opprettet flere vær-ringer som bidro til å blande genetisk materiale mellom det norske innlandet og kysten. Begge deler bidro til å vanne ut eventuelle lokale tilpasninger. Det må her bemerkes at alveld også er et kjent problem i nordlige Storbritannia og Nord-Irland, der romeplanten forekommer.
En annen mulig faktor er at antallet storfe som beitet på utmark med romeplanter sank, samtidig som antallet sauer økte. Dette kan ha gitt prosentvis større andel av romeplanter i sauens daglige fôrinntak. Endringer i pH grunnet sur nedbør eller klimaendringer kan også ha gitt mer romeplanter enn før, men dette er i dag bare spekulasjoner.
Nyresvikt
Hos storfe og elg kan romeplanten noen ganger forårsake akutt nyresvikt. Man finner en lettere forbigående nyresvikt også hos lam som beiter på romeplanten. Man har tidliger ment at dette kunne skyldes furanonet 3-metoksy-2(5 H)-furanon som finnes i romeplanten, men forsøk  viste at nyreceller dyrket i kultur ikke viste klare reaksjoner på denne. Ett annet stoff, 5-hydroksy-4-metoksy-2(5 H)-furanon hadde moderat skadelig effekt mens saponiner ga den klart sterkeste negative effekten. Det ble også utført et forsøk der lam fikk fôrtilskudd med saponiner, noe som ga akutt nyresvikt hos flere lam. Saponiner ble funnet i både lever og nyre, noe som var ovverraskende da man tidligere trodde at saponiner blir omdannet til sapogeniner og sukker i vommen hos drøvtyggere. Om det samme kan skje under naturlig beiting på rome er uavklart.
Man har ennå ikke et endelig svar på hva som forårsaker alveld, men det er mange muligheter for samspill mellom flere faktorer. Saponiner er del av plantenes immunforsvar, noe som kanskje kan gi forhøyede saponinverdier i planter som er angrepet av sopp og dermed en «»cocktail» av flere stoffer i lammenes fôr.
Behandling
Syke lam bør settes i et mørkt og svalt rom sammen med moren og stå der en uke eller mer. Skadene på hodet bør behandles lokalt og man kan også prøve å forbedre allmenntilstanden til dyret. Det finnes ingen spesifikk medisin mot alveld.
Forebygging
Det beste er å holde sauene borte fra beiteområder med romeplante. Romeplanten kan eventuelt fjernes ved gjødsling der dette er praktisk mulig. Ved en runde kalking og fosforgjødsling hvert år er romeplanten borte etter 3 år.
I utsatte områder kan man velge saueraser som har vist seg mer motstandsdyktige mot alveld. Det har vist seg at alveld er vanligere hos lam med hemoglobin type BB enn med type AA. Sauerasen spælsau har type AA hos 99 % av lammene, mens dalarasen har den hos 79 %. Tross dette fant Arne Flåøyen at spæl-lam var mer utsatt for alveld enn norsk pelssau.
Et annet alternativ er å benytte sauerasen suffolk. Denne kjennetegnes ved å ha svart ull på hodet, men ellers hvit ull. Dette gir en økt beskyttelse mot sollys på utsatte steder på kroppen, uten tap av salgsverdi for ullen.
Andre navn på sykdommen
Andre norske navn på sykdommen er alvella, hudbrand, yla, håvesot, den galne sotten, lyngsyke og lyngsot. I Storbritannia har den navn som saut, yellowses og plochteach. Det siste etter gælisk plocach som betyr oppsvulmet hode.
Beslektede sykdommer
Selv om årsaken til alveld i dag ikke er fullt ut forstått, kan vi likevel fastslå at den er beslektet med flere andre sykdommer. Dette inkluderer:
Det er heller ikke usannsynlig at det er en sammenheng med såkalt høstalveld. Denne er ikke koblet til romeplanten men soppvekst kan også her være årsaken. Man ser det gjerne når lam flyttes fra beite på fjell og hei til kulturbeite tidlig på høsten, i september – oktober. Symptomene ligner på alveld men kommer svært brått og kroppstemperaturen går ofte over 41 grader. Et par dager innendørs kan være tilstrekkelig behandling.
Metroid Prime Hunters
Metroid Prime: Hunters er et førstepersonsskytespill utviklet av Nintendo Software Technology for Nintendo DS og utgitt i 2006. Spillet er en del av serien Metroid fra Nintendo.
En demo av spillet kalt Metroid Prime Hunters: First Hunt ble sluppet ut før selve spillet. Når man kjøpte en Nintendo DS i lanseringsperioden i 2005 fikk man demoen med på kjøpet. Spillet har en enspillerdel med tre forskjellige moduser, og en flerspillerdel der spillerne prøver å skyte hverandre til døde.
Eksterne lenker
Metroid
Fylkesvei 259 (Akershus)
Fylkesvei 259 (Fv259) i Akershus gikk mellom Hval og Leirud i Sørum kommune. Veien var 2,5 km lang.
Kristin Krohn Devold
Kristin Margrethe Krohn Devold (født 12. august 1961 i Ålesund) er en norsk organisasjonskvinne og tidligere politiker (H). Hun var innvalgt på Stortinget fra Oslo 1993–2005 og forsvarsminister i Kjell Magne Bondeviks andre regjering 2001–2005. Fra 1. september 2013 er hun administrerende direktør i NHO Reiseliv, etter å ha vært generalsekretær i Den Norske Turistforening 2006–2013. Devold er også nestleder i styret i Hexagon Composites og styremedlem i Eika Gruppen, Aker, Aker Floating Production, Odim og Comrod Communication.
Familiebakgrunn og utdannelse
Kristin Krohn Devold ble født i Ålesund som datter av skipsmegler Edvard Devold (født 1928) og reisebyråleder Kristin Høegh Krohn (født 1939). Familien tilbrakte alle helger og ferier på hytten i Stranda og på turer i Sunnmørsalpene, og Devold ble slik tidlig interessert i friluftsliv.
Etter gymnaset tok hun realfagsstudier i Oslo i 1980/1981. Hun har mellomfag i sosiologi fra Universitetet i Bergen fra 1986 og utdannelse som siviløkonom fra Norges handelshøyskole fra 1985. Før hun ble stortingsrepresentant, var Devold markedskoordinator i Norsk Data AS 1986–1987, styremedlem i SSB 1989–1993 og styremedlem i Oslo Data AS 1990–1992.
Politisk arbeid
Devold var forsvarsminister i Kjell Magne Bondeviks andre regjering 2001–2005, og Hans Gjeisar Kjæstad møtte i denne perioden i hennes sted på Stortinget. Devold fikk tildels mye kritikk i media og fra politiske motstandere da hun var forsvarsminister. Hun ble blant annet ofte beskyldt for å være for ukritisk til USAs utenrikspolitikk og deres forsvarsminister Donald Rumsfeld. Det vakte debatt da hun hos Fredrik Skavlan i programmet Først & sist den 1. november 2002 bekreftet Skavlans påstand om at hun ikke hadde kontroll som forsvarsminister.
Under hennes tid som forsvarsminister var mange av premissene lagt på forhånd, da en fireårsplan for en omstilling i Forsvaret forelå fra Bjørn Tore Godals periode som forsvarsminister 2000–2001. Det var et politisk flertall bak tiltakene, men ikke om hvordan det skulle finansieres. Derfor inngikk partiene Høyre, Venstre, Kristelig Folkeparti og Arbeiderpartiet et forlik for finansieringen. Innen utgangen av 2005 skulle omstillingen av Forsvaret forholde seg til fire absolutte krav: 5 000 årsverk skulle kuttes, 2 millioner kvadratmeter innenfor eiendom, bolig og anlegg skulle selges, ressursbruken skulle endres, minst 2 milliarder skulle flyttes fra drift til den «skarpe virksomheten», og forsvarsledelsen skulle halveres fra 1 600 til 800 årsverk.
Devold var Norges kandidat til stillingen som generalsekretær i NATO i 2003, men kom på en andreplass bak Jaap de Hoop Scheffer i det endelige valget. I 2005 ble hun og Forsvaret gransket av Stortingets kontroll- og konstitusjonskomité for dårlig kontroll på Forsvarets økonomi, og hun fikk fremstilt et mistillitsforslag mot seg fra Fremskrittspartiet. Generalinspektøren for Hæren og den øverste sjefen for Forsvarets logistikkorganisasjon trakk seg som følge av dette.
Devold fikk også kritikk for utnevnelsen av Atle Torbjørn Karlsvik som kontreadmiral i Sjøforsvaret den 2. september 2005, da det ble stilt spørsmål om hun var inhabil på grunn av sitt vennskap med Karlsvik. Utnevnelsen kom få uker før Devold gikk av som forsvarsminister.
Utmerkelser
I 2005 ble Devold utnevnt til kommandør av St. Olavs Orden. Hun ble samme år tildelt Republikken Polens fortjenstorden. I 2004 ble Devold tildelt Minnemedaljen for fremme av Latvias medlemskap i NATO. Hun ble i 2006 tildelt Department of Defense Medal for Distinguished Public Service av USA.
I 2013 ble hun tildelt utmerkelsen Årets Ølhund av Bryggeriforeningen i Norge.
The Covenant
The Covenant er en skrekkfilm/thriller fra 2006, regissert av Renny Harlin. Filmen er basert på boken The Covenant av Aron Coleite og Tone Rodriguez.
Handling
Caleb Danvers, Pogue Parry, Reid Garwin og Tyler Simms er studenter ved Spencer Academy. De omtales som «Sons of Ipswich» (norsk: «Sønner av Ipswich»), fordi de alle nedstammer fra fem familier i småbyen Ipswich som i kolonitidens Amerika var kjente utøvere av heksekraft. De fem familiene bosatte seg i Ipswich på 1600-tallet. På sin trettenårsdag opplevde hver av de fire guttene at også de var i besittelse av magiske krefter, og med årene har trolldomskreftene bare blitt sterkere. Den vil kulminere når de fyller atten år.
Da liket av en student blir oppdaget etter en fest, begynner hemmelighetene å komme for en dag, noe som truer med å bryte taushetsløftet som har beskyttet familiene i hundrevis av år.
Bergkvara
Bergkvara er et tettsted i Torsås kommune i Kalmar län i Sverige. I 2010 hadde tettstedet 940 innbyggere.
Engelsk bulldog
Engelsk bulldog (FCI #149) er en hunderase som også kjent som britisk bulldog og bulldog.
Opprinnelse
Benevnelsen bulldog er første gang nevnt i skriftlige kilder i 1568, men dette kan neppe tas til inntekt for denne hunderasen, men må snarere kalles en fellebetegnelse for flere hundetyper på den tiden. Imidlertid regner man med at prototypen oppsto omkring år 1600. En teori har vært at engelsk bulldog ble alet fram fra krysninger mellom lokale mastiffer og mops, men dette er omdiskutert. Sistnevnte hunderase kom til Europa sent på 1500-tallet. Bulldogtyper er kjent fra oksekamper på 1600-tallet, men altså ikke i den form engelsk bulldog har i dag.
Man vet at såkalt old english bulldog ble krysset med mops på 1800-tallet, da rasen kan sies å ha fått sin endelig utforming. Resultatet var en kortere, bredere og mer kompakt hund med et stort, rundt og bredt hode med kort og meget kraftig snuteparti. Denne hunden var imidlertid dårlig egnet som kamphund, i det den manglet hurtighet. Fra da av ble denne hunden mer å betrakte som en familiehund, selv om den også kan ha gode egenskaper som vakthund.
Den første spesialklubben for bulldog ble dannet i England i 1878. Den første rasestandarden stammer fra dette miljøet og kom i 1881.
Norsk Bulldog Klubb ble dannet i 1919 og regnes som en av Norges eldste rasehundklubber. Klubben representerer både engelsk bulldog og fransk bulldog.
Beskrivelse
Engelsk bulldog er en massiv og meget kompakt bygget hund med stort hode og lavt ansatt hale. Bredt ansatte skuldre og bred brystkasse. Ørene er bredt og høyt ansatte, små og hengende. Øynene er mørke, runde og relativt lavt og bredt ansatte. Idealvekten hos hanner er 25 kg, for tisper 23 kg. Skulderhøyden er typisk 39-41 cm. Pelsen er kort, slett og fin i strukturen. Utfargingen er rødlig i mange nyanser, herunder tigret og med hvite innslag. Ansiktet skal ha sort maske.
Tidligere var det vanlig å kupere både ører og halen på denne rasen, men kupering er nå forbudt i mange land (blant annet de skandinaviske).
Lynne og væremåte
Engelsk bulldog regnes om en energisk, modig og stolt hund, med gode egenskaper for barnefamilier. Den knytter gjerne sterke bånd til eieren. Rasen trenger mye mosjon og en tydelig leder, men kan godt tilpasses et liv i byen. Pelsen bør stelles daglig og hudfoldene må holdes under oppsikt for å unngå irritasjoner i huden, som ellers lett kan føre til eksem.
Annet
På grunn av de ovennevnte helseproblemene rettet Dyrebeskyttelsen Norge i 2020 for å kreve et forbud mot avl av engelsk bulldog, sammen med Cavalier king charles spaniel. Søksmålet var rettet mot Norsk Kennel Klub, Norsk Bulldog Klubb, Norsk Cavalierklubb og oppdrettere av de to rasene. Dyrebeskyttelsen anså at disse rasene har så høy forekomst av alvorlige helseproblemer at all avl på disse hunderasene er å anse som brudd på paragraf 25 i Dyrevernloven, som forbyr videreføring av arveanlegg som påvirker dyrs fysiske og mentale funksjoner negativt, reduserer deres evne til å utøve naturlig atferd, eller vekker allmenne etiske reaksjoner. Dyrebeskyttelsen fikk medhold i Oslo tingrett, som 31. januar 2022 slo fast at avl på rasene var ulovlig.
Lovek
Lovek (eller Loung Verk; Khmer: ល្អូវអែ.្ក; mening «veiskille» eller «veikryss» ) var hovedstaden i Kambodsja i det 15. og 16. århundre etter at Angkor ble rasert av kong Boromoraja II i 1431. Byen lå midt mellom Phnom Penh og den nedre delen av Tonle Sap. Etter Khmerrikets tilbakegang ble byen valgt til hovedsete for landet fordi området var lettere å forsvare.
Harald Eriksson
Harald «Sme-Harald» Eriksson (født 22. september 1921 i Lycksele kommune, død 20. mai 2015i Umeå) var en svensk langrennsløper. Han vant sølvmedaljen på 50 km under OL 1948 i St. Moritz. Samme år gikk han til topps på femmila i Holmenkollen.
Eriksson gikk for IFK Umeå på 1940-tallet, og vant flere svenske mesterskap på stafett for klubben sammen med Martin Lundström og Gunnar Karlsson. Han vant sitt første individuelle SM-gull på 30 km i 1945, over et minutt foran nummer to, Nils «Mora-Nisse» Karlsson.
Mersey
Mersey (uttale: ) er ei elv i Nordvest-England. Den er 113 kilometer lang, og har et nedbørfelt på 4 680 km². Elva dannes ved samløpet mellom elvene Goyt og Tame i sentrum av byen Stockport i Stor-Manchester. Den renner derfra mot vest, hvor en lang strekning er kanalisert i Manchester Ship Canal. Etter byen Warrington danner elva et opptil 5 kilometer bred estuarium. Etter å ha passert forbi dokkområdene i Liverpool og Merseyside munner elva til slutt ut i Liverpoolbukta i Irskesjøen.
Gjennom mange århundre dannet Mersey lange deler av den gamle grevskapsgrensa mellom Lancashire og Cheshire.
Etymologi
Navnet kommer fra det angelsaksiske Mǽres-ēa som betyr «grense-elv», muligens med referanse til grensa mellom Mercia og Northumbria.
Elvas løp
Mersey kan geografisk deles i to klart adskilte deler: Ferskvannselva fra Stockport ned til tidevannsgrensa i Warrington, og tidevannssonen og estuaret mellom Warrington og Liverpool. Foruten de nevnte to tilløpselvene Tame og Goyt så er de største sideelvene Gowy, Weaver, Sankey Brook, Bollin, Glaze Brook og Irwell.
Ferskvannselva
Starten på Mersey regnes i dag fra samløpet mellom elvene Goyt og Tame i den sentrale delen av Stockport. Tidligere, og på mange gamle kart, ble imidlertid starten på Mersey regnet fra samløpet mellom Goyt og Etherow, som renner inn i Goyt noen kilometer lenger oppstrøms. For eksempel, i 1911-utgaven av Encyclopædia Britannica står det at «Den dannes ved møtet mellom Goyt og Etherow et kort stykke nedenfor Marple i Cheshire». På John Stockdales kart fra 1784 strakte Mersey seg helt til Mottram, 7 km nordøst for Marple, og dannet grensa mellom Cheshire og Derbyshire.
Fra Stockport renner elva forbi byene Cheadle, Didsbury, Sale, Stretford, Urmston og Flixton, til den ved Irlam renner inn i Manchester Ship Canal, som fra Manchester til Irlam er en kanalisering av elva Irwell. Det tidligere løpet til Mersey er blitt erstattet av kanalen herfra ned til Rixton, men spor av det gamle elveleiet kan fremdeles ses ved Irlam og også ved Warburton. Ved Rixton løper elva Bollin inn i kanalen fra sør og Mersey forlater kanalen mot nord. Den renner i vide meandersvinger gjennom Woolston, hvor kanalselskapets mudringer har dannet et naturreservat (Woolston Eyes), og deretter Warrington. Elva påvirkes av tidevannet opp til terskelen Howley Weir i Warrington, selv om vannet ved springflo ofte går over terskelen. Før skipskanalen ble bygd fantes det her en sluse kalt Howley Lock, slik at båter kunne komme forbi Howley Weir og videre oppover elva. Slusen er nå ikke i drift lenger, men den finnes fremdeles og kan ses ennå i dag.
Estuar og munning
Vest for Warrington vider elva seg først ut, men smalner så til igjen mens den passerer gjennom Runcorn Gap mellom byene Runcorn i sør og Widnes i nord. Manchester Ship Canal ligger også i Runcorn Gap, langs sørbredden av elva. Over elva ved Runcorn Gap går bruene Silver Jubilee Bridge og Runcorn Railway Bridge. Mersey Gateway, et prosjekt for bygging av ei ny motorveibru over Mersey øst for de eksisterende bruene er for tiden under vurdering, og har fått en viss støtte fra den britiske regjeringen.
Fra Runcorn Gap vider elva seg ut til et stort estuar, som er 5 kilometer bredt på det bredeste, ved Ellesmere Port. Elva endrer her kurs mot nordvest, med Liverpool på østsida og Wirral-halvøya i vest. Manchester Ship Canal fortsetter på sørsida av elva til endepunktet ved Eastham-slusene, som knytter sammen kanalen og elva. Den østligste delen av estuaret er sterkt påvirket av silting, og enkelte deler er på nyere kart markert som tørt land i stedet for som tidevannssone. Disse våtmarkene er viktige for dyre- og planteliv, og er listet som et Ramsarområde.
Etter hvert som elva fortsetter nordover mot Liverpools bysentrum smalner estuaret gradvis inn, til den mellom Albert Dock i Liverpool og Woodside fergeterminal i Birkenhead er bare 1,2 kilometer bred. Elva munner til slutt ut i Liverpoolbukta i Irskesjøen mellom Bootle i nord og New Brighton i sør.
Mersey har den nest høyeste tidevannsforskjellen i Storbritannia, etter Severn, med 4 meter ved nippflo og 10 meter ved springflo. Flaskehalsen i estuaret ved Liverpool tvinger vannet til å renne raskere her, noe som har laget en dyp renne i elvebunnen. De sterke tidevannsstrømmene har ført til forslag om å bygge en demning for produksjon av tidevannskraft. Ved springflo skaper ofte den høye tidevannsforskjellen en tidevannsbølge som kan merkes helt øst til Warrington.
Skipsfart og havneanlegg
Mersey-estuaret er et av Europas travleste skipsfarts- og havneområder. Etter at Manchester Ship Canal ble bygget går store handelsskip vanligvis ikke lengre oppover elva enn til Garston på nordbredden, eller til slusene inn i skipskanalen ved Eastham på sørbredden. Dypvannsrenner blir holdt vedlike til begge stedene.
Helt ute ved munningen på Liverpoolsida ligger terminalen Seaforth Dock, som ble åpnet i 1971. Den håndterer årlig 500 000 containere, 1 236 000 tonn olje, over 2,5 millioner tonn korn og dyrefor, 452 000 tonn trelast, og tar hånd om 25% av all containertrafikk mellom Storbritannia og USA, noe som har gitt den tilnavnet «Atlantic Gateway». Liverpool var den første britiske havna med radarassistert drift.
Langs Liverpoolsida av elva strekker Liverpool Docks seg over 12 kilometer innover estuaret. Dette er det største sammenhengende og innelukkede dokksystemet i verden. Den amerikanske forfatteren Herman Melville beskrev Liverpool Docks som sammenlignbare med pyramidene i konstruksjonenes enorme omfang. Dokkene er gravd ut av og bygget inn i elvebredden. For å få tilstrekkelig med stein til byggingen av kaiene eide Mersey Docks and Harbour Board et eget granittbrudd i Skottland. Det er også betydelige dokkanlegg på Birkenhead-sida av elva.
Mersey er tilknyttet det engelske kanalsystemet på flere steder, enten direkte eller via Manchester Ship Canal. De spesielle kanalbåtene («narrowboats») kan dog ikke begi seg ut på selve Mersey-estuaret, på grunn av det farlige tidevannet der. Fra sentrum i Liverpool går Leeds and Liverpool Canal, Englands lengste kanal, mot nordøst over Penninene til Leeds i Yorkshire. Fra Ellesmere Port går Shropshire Union Canal mot sørøst til Birmingham, og fra Widnes til St Helens via Warrington går Sankey Canal (eller St Helens Canal), som er den eldste av alle Englands kanaler. Bridgwater Canal går mer eller mindre parallelt med Mersey fra Runcorn til Manchester, og krysser over elva ved Sale.
Miljøproblemer
I 1985 ble så Mersey Basin Campaign etablert for å forbedre vannkvaliteten og å oppmuntre til fornyelse av strøkene langs elva. Mange forskjellige tiltak ble gjennomført i årene som fulgte, og i 2002 ble det rapportert at oksygennivåene i vannet var høye nok til at fisk igjen kunne leve i hele elva for første gang siden industrien begynte ved Mersey. Det finnes nå igjen laks i elva, som kan ses ved laksetrappene ved Woolston Weir og Howley Weir fra september til november. Siden 2006 har også havert vært observert så langt inn i landet som Woolston.
I 2009 ble det kunngjort at elva «nå er renere enn noen gang siden den industrielle revolusjon» og at den «nå anses som en av de reneste elvene i Storbritannia».
Forbindelser over elva
Den første faste forbindelsen over elva var Mersey Railway Tunnel, som ble satt i drift i 1886. Den var opprinnelig en del av Mersey Railway, men utgjør i dag en del av lokaltognettverket Merseyrail. Tunnelen ble elektrifisert i 1903. Midten av tunnelen er også den dypeste, og ved fjære sjø ligger den 27,5 meter under vannflata i elva.
Det går to veitunneler under Mersey fra Liverpool til Wirral-halvøya. Den eldste er Queensway Tunnel som åpnet i 1934 og knyttet byen til Birkenhead, og i 1971 åpnet Kingsway Tunnel som gikk til Wallasey.
Fergetjenesten Mersey Ferry går mellom Pier Head i Liverpool, og fergeterminaler på Wirral-sida i Seacombe, Wallasey og Woodside i Birkenhead.
Mersey i populærkultur
Elva Mersey har oppnådd internasjonal berømmelse takket være 1960-tallsmusikken kjent som Merseybeat (eller Mersey Sound) og dens sterke assosiasjoner til Liverpool. Selve Mersey ble popularisert i Merseybeat-sangen «Ferry Cross the Mersey» av Gerry & The Pacemakers, som ble utgitt i 1965 med en video hvor bandet framførte sangen på en båt som krysset elva mellom Birkenhead og Liverpool. Sangen er også innspilt av bandet Frankie Goes to Hollywood, og norske Vazelina Bilopphøggers laget senere en norsk versjon av sangen, med tittelen «Ferge over Mjøsa». Denne versjonen nevner dog ikke Mersey.
I august 2006 satte Nicky Allt og David Kirby opp komedien «Brick up the Mersey tunnels» som de selv hadde laget i Liverpool.
Martin Vårvik
Martin Vårvik (1921–1996) var en norsk pressemann og politiker (Sp). Han var Senterpartiets generalsekretær fra 1951 til 1964 og sentral i avisen Nationen i en årrekke.
Vårvik var en viktig drivkraft i gjenoppbyggingen av Bondepartiet etter andre verdenskrig, og ble reisesekretær i partiet i 1947. Han var også med på å bygge opp ungdomsorganisasjonen BUF (den senere Senterungdommen), og var tidlig en støttespiller for Per Bortens vei til topps i partiet. Det var i Vårviks periode som generalsekretær at Bondepartiet skiftet navn til Senterpartiet.
Martin Vårvik var disponent i Nationen fra 1964 til 1987, samtidig som lillebroren Dagfinn var sjefredaktør. Da Dagfinn Vårvik var statsråd i Regjeringen Borten fra 1965 til 1971 vikarierte Martin også som redaktør. «Vårvik-dynastiet» var Nationens ubestridte ledere i 20 år.
Martin Vårvik deltok også i styrearbeid i Norske Avisers Landsforbund i 14 år, hvorav to som formann.
Mount Kenya
Mount Kenya er det høyeste fjellet i Kenya, og det nest høyeste i Afrika, bare Kilimanjaro er høyere. De høyeste toppene er Batian (5 199 moh.), Nelion (5 188 moh.) og Lenana (4 985 moh.). Mount Kenya-massivet ligger sentralt i Kenya, like sør for ekvator og ca. 140 km nordøst for hovedstaden Nairobi.
Mount Kenya ligger i nasjonalparken og verdensarvområdet Mount Kenya nasjonalpark.
Mount Kenya er en stratovulkan, som ble skapt ca. 3 millioner etter Riftdalen i Afrika.Før isen la seg som en kappe over området var fjellet omtrent 7000 moh. Iseroderingen har ført til en rekke bratte og oppflisede områder i nasjonalparken rundt fjellet.
MS «Tinden»
MS «Tinden» er en hurtigbåt som har trafikkert øyene i Øksnes Vestbygd. Ruten ble drevet av Boreal Transports Helgelandske. Ruten går tur/retur Myre–Skjellfjord.